Процент на дял от номинална сума по „Платежоспособност II“
 Сума в процент от номиналната стойност, чиста цена без начислена лихва за актива, ако е приложимо.
 Тази позиция се отчита, когато позиция Номинална сума (C0140) е била отчетена в първата част на образеца („Информация за държани позиции“).
 Тази позиция не се отчита, когато е отчетена позиция Цена за дял по „Платежоспособност II“ (C0370).
 C0390
 Падеж
 Прилага се само за CIC категории 1, 2, 5, 6, и 8, CIC 74 и CIC 79.
 Посочва се датата на падеж съгласно стандарт ISO 8601 (формат гггг-мм-дд).
 Съответства винаги на датата на падежа, дори за ценни книжа с опция за обратно изкупуване.
 Отчита се следното:
 —
 За перпетюитети се използва „9999-12-31“
 —
 За CIC категория 8, по отношение на заеми и ипотеки за физически лица, се отчита претегленият (въз основа на размера на заема) остатъчен срок до падежа.
 S.06.03 — Предприятия за колективно инвестиране — подход на подробен преглед
 Общи коментари:
 Настоящият раздел се отнася за тримесечното и ежегодното подаване на информация на равнище отделно предприятие.
 Настоящият образец съдържа информация за подробен преглед на предприятията за колективно инвестиране, както и на инвестициите под формата на фондове, включително когато те са дялови участия, по съответно категория активи, държава на емитиране и валута. Подходът на подробен преглед се извършва докато бъдат установени категориите активи, държави и валути. По отношение на фондове, инвестиращи във фондове, се прилага същият подход на подробен преглед.
 По отношение на държавите се прилага подход на подробен преглед, за да се установят всички държави, които представляват повече от 5 % от фонда, обект на подробен преглед, и до 90 % от стойността на фонда се посочва по държава.
 Тримесечната информация се подава само когато съотношението на предприятията за колективно инвестиране, държани от предприятието, спрямо общия размер на инвестициите, измерено като съотношението между позиция C0010/R0180 от образец S.02.01 плюс предприятия за колективно инвестиране, включени в позиция C0010/R0220 от образец S.02.01, плюс предприятия за колективно инвестиране, включени в позиция C0010/R0090, и сбора на позиции C0010/R0070 и C0010/RC0220 от образец S.02.01, е по-високо от 30 %.
 Позициите се отчитат с тяхната положителна стойност, освен ако в съответните указания не е предвидено друго.
 Категориите активи, посочени в настоящия образец, са определени в приложение IV — Категории активи, към настоящия регламент, а позоваванията на идентификационните (CIC) кодове се отнасят до приложение VI — таблица CIC, към на настоящия регламент.
 ПОЗИЦИЯ
 УКАЗАНИЯ
 C0010
 Идентификационен код на предприятия за колективно инвестиране
 Идентификационен код на актива при спазване на следната последователност:
 —
 ISIN код съгласно стандарт ISO 6166, ако има такъв
 —
 Други признати кодове (напр.: CUSIP, Bloomberg Ticker, Reuters RIC)
 —
 Код, определен от предприятието, при липса на посочените по-горе варианти, който трябва да се прилага последователно във времето
 C0020
 Вид идентификационен код на предприятия за колективно инвестиране
 Вид идентификационен код, използван за позиция „Идентификационен код на актива“. Използва се една от възможностите от следния изчерпателен списък:
 1 — ISO/6166 за ISIN код
 2 — CUSIP (Committee on Uniform Securities Identification Procedures number, който се присъжда от CUSIP Service Bureau за